Dean Koontz

Dean Ray Koontz (født 9. juli 1945 i Pennsylvania, USA) er en amerikansk forfatter som er best kjent for sine populære spenningsromaner.

Biografi

Oppveksten 
Dean Koontz vokste opp i dyp fattigdom og ble tyrannisert av en voldelig alkoholisert far. Til tross for sin traumatiske barndom klarte Koontz å få seg en utdanning på Shippensburg University i Pennsylvania. I sitt siste år på universitetet vant han en skrivekonkurranse, og han har fortsatt å skrive siden.

Yrkeslivet 
Hans første jobb etter universitetet var med et program for fattige, han skulle undervise underprivilegerte barn. Da han fant ut at forgjengeren hans var blitt banket opp av barna han skulle undervise skjønte han at det kom til å bli en tøff tid. Året som fulgte var fylt av utfordringer og spenning, og Koontz var mer motivert enn noen gang for å prøve å skape seg en karriere som forfatter. Han skrev om nettene og i helgene, noe han også fortsatte med da han i 1967 fikk jobb som engelsklærer ved Mechanicsburg High School i Harrisburg, Pennsylvania. På fritiden skrev han sin første roman, Star Quest, som ble utgitt i 1968. 
 
Etter et og et halvt år i jobben kom hans kone Gerda med et tilbud han ikke kunne avslå. "Jeg skal forsørge deg i fem år", sa hun, "og hvis du ikke klarer å leve av forfatterskapet da klarer du det aldri." På slutten av disse fem årene hadde Gerda sluttet jobben sin for å ta seg av de forretningsmessige sidene av mannens forfatterkarriere.

Dean og Gerda Koontz bor i dag sammen med sin hund Trixie i Newport Beach, California.

Forfatterskapet

Gjennombruddsroman 

Koontz' gjennombrudd kom i 1980 med romanen Fryktens ansikt (Whispers). Den handler om en vellykket manusforfatter som sliter med å takle de marerittaktige minnene om foreldrenes misbruk for mange år siden.

Flere av bøkene hans har nådd toppen av New York Times bestselgerliste, som er en av de mer anerkjente topplistene i USA. Så langt har 9 inbundne bøker og 13 pocketbøker nådd førsteplassen.

Pseudonymer 

På 1970-tallet begynte Koontz å skrive mer mainstream spenningsromaner. Disse ble delvis utgitt under eget navn, og delvis under forskjellige pseudonymer. Koontz har sagt at han begynte å bruke pseudonymer fordi flere redaktører klarte å overbevise ham om at forfattere som vekslet mellom sjangre ofte ble ofre for "negative crossover", altså å skremme vekk etablerte tilhengere og samtidig ikke tiltrekke seg nye. Kjente pseudonymer han brukte er blant annet Deanna Dwyer, K. R. Dwyer, Aaron Wolfe, David Axton, Brian Coffey, John Hill, Leigh Nichols, Owen West, Richard Paige, og Anthony North. Noen av disse bøkene blir nå gitt ut under Koontz' virkelige navn, andre bøker blir holdt tilbake av forfatteren. Han kjøpte opp rettighetene til en del av sine tidligere bøker som han selv betraktet som "under par". Han har ofte uttalt at oppfordrer fans til å samle på så mange romaner og noveller de bare vil, så lenge de ikke leser dem.

Litterære ferdigheter 

Koontz er kjent for sin evne til å skrive spennende bøker som det er vanskelig å legge fra seg. Hans styrke ligger også i minneverdige karakterer, originale idéer og hans evne til å mikse skrekk, fantasy og humor. Han har riktignok blitt kritisert for til tider å trekke ut skildringer og tendensen til å bruke ganske lik struktur i de fleste plottene sine. Han kan også moralisere ganske kraftig.

Mye av Koontz arbeid kan kanskje fortsatt beskrives som science fiction, men han jobber alltid mot å gi troverdige forklaringer på de uvanlige og fantastiske hendelsene i bøkene sine.

Koontz hovedpersoner bevæpner seg ofte med skytevåpen for å bekjempe monstre og fæle fyrer de må møte, og forfatteren bestreber seg på å gi så nøyaktige beskrivelser av våpnene som mulig. Han bemerket i et intervju at en synd som lesere har vanskelig for å tilgi er våpenfeil.

Plotformelen 
I tillegg til at hunder ofte har framtredende roller i bøkene til Koontz er det også en del trekk som gjentar seg i plottene hans. Kritiker har ofte påpekt dette, og enkelte hevder at bøkene hans sannsynligvis inneholder flere, om ikke alle, disse elementene:

 En sårbar kvinne som har vansker med å stole på menn p.g.a. tidligere mishandling 
 En heroisk mann som gir henne evnen til igjen å stole på menn – eller i det minste på denne ene mannen
 En edel hund med nær menneskelig intelligens (og noen ganger også paranormale evner)
 Hint om en kommende apokalypse
 Referanser til den ikke eksisterende boken Book of Counted Sorrows
 En miks av litterære sjangre som horror, science fiction, romantikk og andre populære former
 Et tema som antyder at nestekjærlighet kan redde en fra tilværelsens absurditeter og livets ondskap
 En eller flere underplot som tilsynelatende er parallelle, men som etterhvert smelter sammen med hovedhistorien, vanligvis i det historiens romantiske element dukker opp
 En lykkelig slutt for hovedpersonen eller hovedpersonene

The Book of Counted Sorrows 

Koontz har gjerne med små finurligheter i bøkene sine, slik som små sitater fra boken The Book of Counted Sorrows. Dette skapte en del frustrasjon hos bibliotekarer rundt omkring, da ingen kunne finne en slik bok. Kanskje ikke så rart, siden boken ikke eksisterte. Koontz selv hevdet at han fikk opp imot 3000 brev i året med spørsmål om den.

Boken var i utgangspunktet en spøk, men etterhvert satte Koontz sammen en del dikt som han gav ut i en bok ved dette navnet. I denne boken var selvsagt alle sitatene fra de tidligere bøkene med.

Film og fjernsyn 
Flere av bøkene til Koontz er bearbeidet for film eller TV. Forfatteren er, med kun et par unntak, veldig misfornøyd med disse filmene. Unntak er Watchers 2(1990), Watchers 3 (1994), Watchers Reborn (1998), Haute Tension (2003), og Frankenstein (2004).

Bibliografi 
Årstallene er utgivelsesår i USA.  

 Odd hours (2008)
 Norsk tittel: Odds forunderlige timer (oversatt av Frank Lie)
 Your heart belongs to me (2008)
 Norsk tittel: Ditt hjerte er mitt (oversatt av Frank Lie)
 Dean Koontz's Frankenstein, Book Three (2007)
 Norsk tittel: Dean Koontz' Frankenstein (oversatt av Lars B. Finsen)
 The Darkest Evening of the Year (2007)
 Norsk tittel: Årets mørkeste natt (oversatt av Frank Lie)
 The Good Guy (2007)
 Norsk tittel: Helten (oversatt av Thor Dag Halvorsen)
 Brother Odd (2006)
 Norsk tittel: Broder Odd (oversatt av Frank Lie)
 The Husband (2006)
 Norsk tittel: Ektemannen (oversatt av Thor Dag Halvorsen)
 Forever Odd (2005)
 Norsk tittel: Besynderlige Odd (oversatt av Frank Lie)
 City of Night m/ Ed Gorman (Bok to i Koontz' Frankenstein-serie) (2005)
 Norsk tittel: Mørkest by (oversatt av Maria Gran Hansen)
 Velocity (2005)
 Prodigal Son m/ Kevin J. Anderson (Bok en i Koontz' Frankenstein-serie) (2005)
 Norsk tittel: Den fortapte sønn (oversatt av Lars B. Finsen)
 Life Expectancy (2004)
 Norsk tittel: Ikke stol på klovnen (oversatt av Thor Dag Halvorsen)
 The Taking (2004)
 Norsk tittel: Begynnelsen på slutten (oversatt av Thor Dag Halvorsen)
 Odd Thomas (2003)
 Norsk tittel: Odd Thomas (oversatt av Frank Lie)
 The Face (2003)
 Norsk tittel: Ansiktet (oversatt av Frank Lie)
 By the Light of the Moon (2002)
 Norsk tittel: I ly av måneskinn (oversatt av Frank Lie)
 One Door Away from Heaven (2001)
 Norsk tittel: Dr. Dommedag (oversatt av Frank Lie)
 From the Corner of His Eye (2000)
 False Memory (1999)
 Norsk tittel:Falsk erindring (oversatt av Frank Lie)
 Seize the Night (1998)
 Norsk tittel: Grip natten (oversatt av Roar Sørensen)
 Fear Nothing (1998)
 Norsk tittel: Fryktløs (oversatt av Peter Lorentzen)
 Sole Survivor (1997)
 Norsk tittel: Tilbake til livet (oversatt av Finn B. Larsen)
 Demon Seed (1997) (revidert)
 Tick Tock (1996)
 Norsk tittel: Forfulgt (oversatt av Liv Lorck)
 Intensity (1996)
 Norsk tittel: I den tolvte timen (oversatt av Ragnar Aschim)
 Icebound (1995) (omfattende revidering av Prison of Ice)
 Norsk tittel: Isfengselet (oversatt av Finn B. Larsen)
 Dark Rivers of the Heart (1994)
 Norsk tittel: Sjelens sår (oversatt av Finn B. Larsen)
 Winter Moon (1994) (omfattende revidering av Invasion)
 Norsk tittel: Vintermåne (oversatt av Carl-Bernhard Kjelstrup jr.)
 Dragon Tears (1993)
 Norsk tittel: Dragetårer (oversatt av Frank Lie)
 Mr. Murder (1993)
 Norsk tittel: Dobbeltgjengeren (oversatt av Frank Lie)
 Hideaway (1992)
 Norsk tittel: Dødens museum (oversatt av Frank Lie)
 Cold Fire (1991)
 Norsk tittel: 	Redningsmannen (oversatt av Ernst W. Poleszynski)
 The Bad Place (1990)
 Norsk tittel: Natten er ond (oversatt av Ernst W. Poleszynski)
 Midnight (1989)
 Norsk tittel: Midnatt (oversatt av Ernst W. Poleszynski)
 Lightning (1988)
 Norsk tittel: Skytsengelen (oversatt av Halvor Haugland)
 The Servants of Twilight (1988, som Leigh Nichols)
 Shadow Fires (1987, som Leigh Nichols)
 Norsk tittel: Prosjekt Joker (oversatt av Carl-Bernhard Kjelstrup jr.)
 Watchers (1987)
 Norsk tittel: De ukjente (oversatt av Halvor Haugland)
 Strangers (1986)
 Norsk tittel: De fremmede (oversatt av Venke Agnes Engh)
 The Door to December (1985, som Richard Paige)
 Twilight Eyes (1985) 
 Darkfall (1984) (også kjent som Darkness Comes)
 Norsk tittel: Demonenes natt (oversatt av Ernst W. Poleszynski)
 Phantoms (1983)
 Norsk tittel: Navnløs frykt (oversatt av Ernst W. Poleszynski)
 The House of Thunder (1982, as Leigh Nichols)
 The Eyes of Darkness (1981, as Leigh Nichols)
 The Mask (1981, som Owen West)
 Norsk tittel: Bak masken (oversatt av Ernst W. Poleszynski)
 The Funhouse (1980, som Owen West) (Roman basert på Tobe Hoopers film The Funhouse)
 The Voice of the Night (1980, som Brian Coffey)
 Whispers (1980)
 Norsk tittel: Fryktens ansikt (oversatt av Sven Lange)
 The Key to Midnight (1979, som Leigh Nichols)
 Norsk tittel: Hjernevasket (oversatt av Finn B. Larsen)
 The Face of Fear (1977, som Brian Coffey)
 The Vision (1977)
 Norsk tittel: Redselens vinger (oversatt av Jan Nergaard)
 Night Chills (1976)
 Norsk tittel: Epidemi (oversatt av Ernst W. Poleszynski)
 Prison of Ice (1976, som David Axton), utgitt på nytt som Icebound (1995)
 Invasion (1975, som Aaron Wolfe), utgitt på nytt som Winter Moon (1994)
 Demon Seed (1973) (senere revidert og gitt ut på nytt)
 Norsk tittel: Djevelens avkom (oversatt av Carl-Bernhard Kjelstrup jr.)
 Shattered (1973, som K. R. Dwyer)
 Norsk tittel: Besatt (oversatt av Thor Dag Halvorsen)
 Chase (1972, som K. R. Dwyer) 
 The Flesh in the Furnace (1972)

Filmer 
 The Husband (2007-8)
 Frankenstein (2004) 
 Haute Tension / High Tension / Switchblade Romance (2003)
 Black River (2001) 
 Sole Survivor (2000) – Billy Zane
 Phantoms (1998)- Peter O'Toole, Rose McGowan, Liev Schreiber, Ben Affleck
 Watchers Reborn (1998) – Mark Hamill, Lisa Wilcox
 Mr. Murder (1998) – Stephen Baldwin, James Coburn
 Intensity (1997) – John McGinley, Piper Laurie
 Hideaway (1995) – Jeff Goldblum, Christine Lahti
 Watchers III (1994) – Wings Hauser, Lolita Ronalos
 The Servants of Twilight (1992) – Bruce Greenwood, Belinda Bauer
 The Face of Fear (1990) – Pam Dawber, Lee Horsley
 Whispers (1990) – Victoria Tennant, Jean LeClere
 Watchers II (1990) – Marc Singer, Tracy Scroggins
 Watchers (1988) – Corey Haim, Barbara Williams
 The Funhouse (1981) [Først film, så bok – Filmen skrevet av Larry Block] – Elizabeth Berridge, Cooper Huckabee
 The Intruder (cirka 1979) – Jean-Louis Trintignant (Fransk filmatisering av Shattered)
 Demon Seed (1977) – Julie Christie, Fritz Weaver

Referanser

Eksterne lenker 
 
 
 
  Finn bøker av Koontz på BIBSYS

Forfattere av fantastisk litteratur fra USA
Grøsserforfattere fra USA
Personer fra Bedford County i Pennsylvania